DĖL DAUGIABUČIO GYVENAMOJO NAMO ATEITIES G. 5, PAJŪRIS, PAJŪRIO SEN., ŠILALĖS R., BUTŲ IR KITŲ PATALPŲ SAVININKŲ BENDROJO NAUDOJIMO OBJEKTŲ ADMINISTRATORIAUS SKYRIMO

2017 m. rugpjūčio 16 d. Nr. DĮV-1106

Šilalė

Vadovaudamasis Lietuvos Respublikos civilinio kodekso 4.84 straipsniu, Lietuvos Respublikos vietos savivaldos įstatymo 29 straipsnio 8 dalies 2 punktu, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 „Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, III skyriumi, atsižvelgdamas į daugiabučio namo, Ateities g. 5, Pajūris, Pajūrio sen., Šilalės r. sav. butų ir kitų patalpų savininkų 2017 m. liepos 18 d. susirinkimo protokolą Nr. 5, bei į UAB ,,Šilalės būstas“ 2017 m. rugpjūčio 11 d. raštąNr. SIBU-RS-17-0058 ,,Dėl pranešimo“:

1. S k i r i u penkeriems metams UAB „Šilalės būstas“ (teisinė forma – uždaroji akcinė bendrovė, buveinės adresas – J. Basanavičiaus g. 4-11A, Šilalė, kodas 303354427, PVM mokėtojo kodas LT100008749014) daugiabučio namo Ateities g. 5, Pajūris, Pajūrio sen., Šilalės r. (naudingas plotas – 338,39 kv. m, gyvenamųjų patalpų (butų) skaičius – 4, namui priskirto žemės sklypo plotas – 0,2352 ha, savininkų teisės jį - sudaryta nuomos sutartis) bendrojo naudojimo objektų administratoriumi.

 2. N u s t a t a u bendrojo naudojimo objektų administravimo tarifą – 0,03 Eur (be PVM) už 1 kv. m naudingojo ploto per mėnesį.

 3. N u s t a t a u, kad šio įsakymo 1 punkte nurodyto daugiabučio namo bendrojo naudojimo objektų administratoriaus UAB „Šilalės būstas“ įgaliojimai pasibaigia įregistravus gyvenamojo namo butų ir kitų patalpų savininkų bendrijos įstatus arba sudarius jungtinės veiklos sutartį, butų ir kitų patalpų savininkams balsų dauguma priėmus sprendimą pakeisti bendrojo naudojimo objektų administratorių, pasibaigus administravimo terminui, taip pat kitais Lietuvos Respublikos civilinio kodekso 4.250 straipsnyje nustatytais pagrindais.

 4. Į p a r e i g o j u UAB „Šilalės būstas“ per 30 (trisdešimt dienų) Valstybės įmonės Registrų centro Nekilnojamojo turto registre įregistruoti daugiabučio gyvenamojo namo Ateities g. 5, Pajūris, Pajūrio sen., Šilalės r., bendrojo naudojimo objektų administravimo juridinį faktą.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), o Pajūrio seniūnijai – daugiabučio namo skelbimų lentoje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA

Turto valdymo ir ekonomikos Teisės ir viešosios tvarkos

skyriaus vedėja skyriaus vedėja

Reimunda Kibelienė Silva Paulikienė

2017-08- 2017-08-

Parengė

Turto valdymo ir ekonomikos sk. vyresn. specialistė

Aušra Liaudaitytė

2017-08-